# Chill Wills

Theodore Childress Wills, més conegut com a Chill Wills, (Seagoville, 18 de juliol de 1903 - Encino, 15 de desembre de 1978) va ser un actor i cantant estatunidenc.

## Biografia

Wills va néixer a Seagoville, Texas. Va ser cantant ja des de la seva infantesa, formant i liderant els Avalon Boys en la dècada de 1930. Després d'actuar amb ells en uns quants westerns, va dissoldre el grup el 1938 i es va dedicar a la seva carrera en solitari.
Va pertànyer a la nombrosa tradició d'actors de caràcter que només una indústria com la nord-americana podia mantenir. Wills va oferir al llarg d'una filmografia de més de 300 títols tota una galeria de personatges secundaris el comú denominador dels quals era la senzillesa i el sentit comú.
Potser per això mai no va arribar a exercir primers papers, a diferència d'altres actors de caràcter notoris com George Scott, Walter Matthau o Lee Marvin, finalment convertits en estrelles.
Un dels seus papers més memorables va ser el de la distintiva veu de la Mula Francis en una sèrie de films molt populars. La veu i l'accent de Wills encaixaven a la perfecció amb la personalitat de la cínica i sardònica mula. Com era costum en l'època, Wills no apareixia en els títols de crèdit, encara que al capítol titulat Francis Joins the WACS va interpretar al General Ben Kaye.
Wills també va actuar a nombrosos papers seriosos, incloent el d'oncle Bawley a Gegant, film de 1956 protagonitzat per Rock Hudson, Elizabeth Taylor i James Dean. Wills va ser nominat a l'Oscar al millor actor secundari el 1960 pel seu paper com "Beekeeper" al film El Álamo. Tanmateix, la seva agressiva campanya pel guardó es va considerar de mal gust per molts, inclòs el productor de la pel·lícula John Wayne, que públicament es va disculpar per Wills. L'agent de Wills, W.S. "Bow-Wow" Wojciechowicz, va acceptar la seva culpa, i va explicar que l'actor no sabia res d'això. Wills va ser derrotat finalment per Peter Ustinov, que va guanyar el premi pel seu paper en Espartac.
El 1966 Wills va ser escollit per interpretar Jim Ed Love en la sèrie de la ABC The Rounders, al costat de Rom Hayes, Patrick Wayne i Walker Edmiston.
Wills va ser mestre de cerimònies a la campanya presidencial de 1968 duta a terme per George Wallace, anterior governador d'Alabama. Ell i Walter Brennan, intèrpret de The Real McCoys, The Tycoon, i The Guns of Will Sonnett, van de les poques celebritats de Hollywood que van donar suport a la campanya de Wallace contra Hubert H. Humphrey i Richard Nixon.
L'últim paper de Wills va arribar el 1978, a la producció Stubby Pringle's Christmas.
Chill Wills va morir a Encino, Califòrnia, el 1978, a causa d'un càncer. Va ser enterrat al Cementiri Grand View Memorial Park de Glendale (Califòrnia).

## Filmografia

Les seves pel·lícules més destacades són:
| 1934: It's a Gift: Campfire Singer 1935: Bar 20 Rides Again: Background Singer / Henchman 1936: Anything Goes: Membre de 'The Avalon Boys 1936: Call of the Prairie: Avalon Boy 1936: At Sea Ashore: Membre de The Avalon Boys 1936: Hideaway Girl: Cantant de The Avalon Boys 1937: Way Out West: Membre de The Avalon Boys 1937: Nobody's Baby: Membre de The Avalon Boys 1938: Block-Heads: Veu 1938: Lawless Valley: Diputat Speedy McGow 1939: Arizona Legion: 'Whopper' Hatch 1939: Trouble in Sundown: Whopper 1939: Sorority House: Mr. Johnson 1939: Racketeers of the Range: Whopper Hatch 1939: Timber Stampede: Whopper Hatch 1939: The Day the Bookies Wept: Home a l'autobús 1939: Revolta a la muntanya (Allegheny Uprising): John M'Cammon 1940: Boom Town: Harmony Jones 1940: Wyoming: Lafe 1940: El foraster (The Westerner): Southeast 1940: Sky Murder: Xèrif Beckwith 1940: Tugboat Annie Sails Again: Shiftless 1941: Western Union: Homer Kettle 1941: The Bad Man: 'Red' Giddings 1941: Billy the Kid: Tom Patterson 1941: Belle Starr: Blue Duck 1941: Honky Tonk: The Sniper 1942: The Bugle Sounds: Sergeant Larry Dillon 1942: Les aventures de Tarzan a Nova York (Tarzan's New York Adventure): Manchester Mountford 1942: Her Cardboard Lover: Sam, el jutge 1942: Apache Trail: 'Pike' Skelton 1942: The Omaha Trail: Henry Hawkins 1942: Stand by for Acció: Cap Boatswain's Mate Jenks 1943: A Stranger in Town: Charles Craig 1943: Best Foot Forward: Chester Short 1944: See Here, Private Hargrove: Sergent Cramp 1944: Rationing: Conductor de l'autobús 1944: The Immortal Blacksmith: Tom Davenport 1944: Barbary Coast Gent: Xèrif Hightower 1944: Trailin' West: Vell Coffey 1944: Meet Me in St. Louis: Mr. Neely 1944: Sunday Dinner for a Soldier: Mr. York 1944: 'I'll be seeing you: Swanson 1945: What Next, Corporal Hargrove?: Sergent Cramp 1945: Que el cel la jutgi (Leave Her to Heaven): Leick Thome 1946: The Harvey Girls: H.H. Hartsey 1946: Gallant Bess: Cap Petty 1946: El despertar (The Yearling): Buck Forrester 1947: High Barbaree: Lars 1947: Heartaches: Boggie Mann 1948: It Can't Be Done 1948: The Sainted Sisters: Will Twitchell 1948: Northwest Stampede: 'Mileaway' James 1948: The Saxon Charm: Capità Chatham 1948: That Wonderful Urge: Homer Beggs, J.P. Monroe Twp. 1948: Loaded Pistols: Xèrif Cramer | 1948: Family Honeymoon: Fred 1949: Le Mustang noir: Brackton 1949: Tulsa: Pinky Jimpson (Narrador) 1950: The Grass Is Always Greener: Windy 1950: Francis: Veu de la mula Francis (veu) 1950: Tres vides errants (The Sundowners): Sam Beers 1950: Rock Island Trail: Hogger McCoy 1950: Stella: Chief Clark 1950: Rio Grande: Dr. Wilkins 1950: High Lonesome: Boatwhistle 1951: Oh! Susanna: Sergent Barhydt 1951: Francis Goes to the Races: Mula Francis (veu) 1951: Cattle Drive: Dallas 1951: The Sea Hornet: Swede 1952: Bronco Buster: Dan Bream 1952: Francis Goes to West Point: Mula Francis (veu) 1952: Ride the Man Down: Ike Adams 1953: Small Town Girl: 'Happy', Jailer 1953: Francis Covers the Big Town: Mula Francis (veu) 1953: City That Never Sleeps: Sergent Joe, la 'Veu de Chicago 1953: Tumbleweed: Xèrif Murchoree 1954: Francis i les Wacs (Francis Joins the WACS): Gen. Kaye / veu de Francis 1954: Ricochet Romance: Tom Williams 1954: Hell's Outpost: Kevin Russel 1955: Timberjack: Steve Riika 1955: Francis a la marina (Francis in the Navy): Francis (veu) 1956: Kentucky Rifle: Tobias Taylor 1956: Santiago: Capità 'Sidewheel' Jones 1956: Gegant (Giant): Oncle Bawley 1957: Gun for a Coward: Loving 1957: Gun Glory: Preacher 1958: De l'infern a Texas (From Hell to Texas): Amos Bradley 1959: The Sad Horse: Capt Connors 1960: El Álamo: Beekeeper 1960: Where the Boys Are: Capità de policia 1961: Gold of the Seven Saints: Doc Wilson Gates, MD 1961: The Deadly Companions: Turk 1961: The Little Shepherd of Kingdom Come: Major Buford 1962: Young Guns of Texas: Sam Shelby 1963: McLintock!: Drago 1963: The Wheeler Dealers: Jay Ray 1963: El cardenal (The Cardinal): Monsignor Whittle 1965: Els desbravadors (The Rounders): Jim Ed Love 1966: Fireball 500: Big Jaw 1966: The Rounders (sèrie TV): Jim Ed Love (1966-67) 1969: Big Daddy 1969: The Over-the-Hill Gang (TV): Gentleman George Agnew 1970: No es compra el silenci (The Liberation of L.B. Jones): McIke 1970: The Over-the-Hill Gang Rides Again (TV): Gentleman George Agnew 1971: The Steagle: Tall-Guy McCoy 1973: Guns of a Stranger: Tom Duncan 1973: Pat Garret i Billy el Nen (Pat Garrett & Billy the Kid): Lemuel 1977: Mr. Billion: Coronel Clayton T. Winkle 1977: Poco... Little Dog Lost 1978: Stubby Pringle's Christmas (TV): Janitor |

## Premis i nominacions
### Nominacions

* 1961: Oscar al millor actor secundari per El Álamo

## Referències

* ↑ «biografia de Chill Wills». The New York Times.
* 1 2 The Politics of Rage: George Wallace ', by Dan T. Carter (Baton Rouge: Louisiana State University Press, 1995, 2000) at 314. ISBN 0-8071-2597-0
* ↑ «Chill Wills, premis». The New York Times.
* ↑ Clark, Donald, & Christopher P. Andersen. John Wayne's The Alamo: The making of the Epic Film, Carol: 1995
* ↑ «filmografia de Chill Wills». The New York Times.